open-index/open-wikipedia-markdown huggingface dataset:
Pengurus

: *Untuk kegunaan dalam sukan, sila lihat [[Jurulatih (sukan)]], [[Pengurus (besbol)]] atau [[Pengurus (gusti profesional)]].*

**Pengurus**, mengikut takrifnya, ialah seorang yang mengurus. Kegiatan mengurus, menurut Henri Fayol, terdiri daripada lima tugas utama, iaitu:
# merancang
# mengatur
# memimpin
# menyeleraskan
# mengawal.

Menurut Mary Parker Follett pula, "pengurusan" ialah "seni untuk mencapai sesuatu matlamat melalui orang lain." Orang lain tersebut seringnya merupakan orang bawahan. Maka dengan takrif ini, seseorang yang mempunyai sekurang-kurangnya seorang bawahan boleh dirujuk sebagai pengurus, umpamanya para eksekutif, penyelia, mandur, dan sebagainya bolehlah dipanggil pengurus. Sebenarnya di Amerika Syarikat, para mandur dan penyelia dirujuk sebagai *front-line manager* atau pengurus baris depan.

Bagaimanapun, di Malaysia dan banyak negara yang lain, pengurus merupakan salah satu pangkat yang lebih tinggi daripada para penyelia, mandur, mahupun eksekutif. Maka mereka ini tidak dianggap sebagai pengurus, walaupun mereka melakukan kegiatan-kegiatan mengurus. Sebaliknya, terdapat banyak pengurus yang tidak mengurus atau tidak tahu mengurus, umpamanya sesetengah anak pemilik syarikat yang menjadi pengurus hanya kerana bapanya memiliki syarikat itu. Mereka tidak melakukan sebarang fungsi pengurusan yang digariskan oleh Henri Fayol, tetapi membiarkan orang bawahan membuat apa sahaja yang disukai, malahan juga mungkin selalu tak hadir di syarikat. Selain itu, terdapat juga pekerja-pekerja lama atau perintis yang menjawat pengurus melalui kenaikan pangkat dengan berjalannya masa atau sebagai ganjaran untuk kesetiaan mereka kepada syarikat. Golongan ini seringnya tidak mengurus tetapi masih bersikap seolah-olah mereka masih bertugas dalam jawatan lama. Tambahan pula, terdapat juga pengurus yang tidak mempunyai sebarang orang bawahan dan oleh itu, mencapai sesuatu melalui usaha sendiri.

Disebabkan adanya dua takrif tentang istilah "pengurus" yang kekadang tidak bertindih, terdapatlah fenomena yang mana orang yang mengurus tidak dipanggil pengurus, malahan orang yang dipanggil pengurus tidak mengurus atau tidak tahu mengurus.

## Lihat juga
* Pengurusan
* Bos Berambut Tajam
* BOFH
* PFY
* REMF

## Pautan luar
* SAP EWM Consulting
Diva

***Diva*** ialah istilah yang merujuk kepada penyanyi opera wanita terutama soprano, tetapi kini istilah tersebut dirujukkan juga kepada pengibur-penghibur wanita bukan dari genre opera seperti penyanyi terkenal antarabangsa, Celine Dion. Istilah ini sebenarnya merujuk kepada pengibur-penghibur wanita yang mempunyai bakat yang amat cemerlang yang juga dianggap sukar untuk didapati untuk sesuatu era atau genre. 

"Diva" diambil dari bahasa Itali lama yang bererti “tuhan wanita” (goddess) yang juga diambil dari perkataan kewanitaan bahasa Latin “divus” yang bermakna “seorang wanita yang terbaik”. "Diva" juga digunakan untuk merujuk kepada sikap negatif seorang penyanyi wanita yang sombong, susah untuk berkerjasama, terlalu mahal atau terlalu banyak meminta sesuatu yang tidak perlu.

Majalah TIME, pada keluaran Oktober 21, 2002, menulis: "*Dari segi definasi, seorang diva, asalnya merujuk kepada penyanyi wanita terkenal [[opera]], kerap dirujukkan kepada penyanyi-[[penyanyi]] [[soprano]].*"

Penggunaan "diva", walaupun digunakan secara meluas kini kepada genre lain, masih juga berkait rapat dengan seni muzik klasikal.

Di Malaysia, beberapa penyanyi wanita seperti Sharifah Aini, Anita Sarawak dan lain-lain lagi diberi gelaran tinggi ini berdasarkan sejarah mereka di dalam bidang hiburan yang amat dihargai. Ramai lagi penghibur-penghibur wanita di serata dunia diberi gelaran ini, namun sesetengahnya adalah berdasarkan kacamata wartawan hiburan dan taraf "Diva" mereka boleh dipertikaikan.
Pengawalan bibliografik

**Pengawalan Bibliografik** ialah proses menguruskan maklumat dimana membenarkan seseorang untuk mencari dan mendapatkan maklumat pada bila-bila masa dengan menggunakan pengaksesan sistematik. Ia juga boleh didefinasikan sebagai penciptaan, pembangunan, pengurusan dan eksplorasi rekod dan maklumat yang disediakan untuk mendapatkan bahan yang berada di perpustakaan atau melalui pangkalan data. Ia dapat membantu pengguna yang menginginkan pengaksesan yang cepat dan murah; memberi kebebasan; dan menngurangkan halangan dalam mengakses maklumat.

## Lihat juga
*Pengawalan Bibliografik Universal
*Pengawalan Bibliografik Nasional
Goa

**Goa**  (Bahasa Konkani: गोंय **; Bahasa Marathi: गोवा *govā*; Bahasa Portugis: Goa) ialah negeri yang terkecil di India dari segi keluasan dan juga yang keempat terkecil dari segi bilangan penduduk. Goa yang terletak di pantai barat India di kawasan yang dikenali sebagai Konkan ini, bersempadan dengan negeri Maharashtra di utara, dan negeri Karnataka di timur dan selatan, manakal Laut Arab membentuk pantai baratnya.

Ibu negerinya Panaji (Panjim), bandaraya terbesarnya Vasco da Gama (Vasco), manakala bandaraya bersejarah Margao masih menonjolkan pengaruh budaya Portugis. Saudagar-saudagar Portugis mula mendarat di Goa pada awal abad ke-15, dan Empayar Portugis mengilhakkannya sejurus selepas itu. Jajahan ini wujud selama 450 tahun (salah satu jajahan yang paling lama dipegang milik di dunia), sehingga diambil alih dalam satu pengilhakan oleh pemerintah India pada tahun 1961.

Goa yang terkenal kerana pantainya dikunjungi oleh beratus ribu pelancong dari dalam dan luar negeri setiap tahun. Goa juga terkenal kerana kuil-kuil dan seni bina warisan dunianya termasuk Basilika Bom Jesus di Goa Lama yang menjadikan goa sebagai salah satu tapak penziarahan Kristian yang utama di Asia. Goa juga kaya dengan flora dan faunanya kerana kedudukannya di banjaran Ghat Barat yang dikelaskan sebagai titik panas biodiversiti.

## Rujukan
Pulau Ascension

**Pulau Ascension** ialah sebuah pulau di Lautan Atlantik Selatan, sekitar 1,000 batu (1,600&nbsp;km)daripada pesisir pantai Afrika. Ia adalah bekas koloni Saint Helena, iaitu 800 batu (1,287&nbsp;km) di tenggara.
Vicki Cardwell

**Vicki Cardwell** (lahir 21 April 1955) ialah seorang bekas pemain skuasy profesional dari Australia, yang dilahirkan sebagai **Vicki Hoffman**. Sepanjang kariernya sebagai pemain skuasy, dia memenangi Skuasy Terbuka Dunia pada tahun 1983, dan memenangi Terbuka British sebanyak empat kali secara berturut-turut iaitu dari tahun 1980-83.

## Pautan luar

* Laman di squashpics.com
Sue Cogswell

**Sue Cogswell** ialah bekas pemain skuasy profesional dari England. Dia menjadi naib juara pada kejohanan pertama Skuasy Terbuka Dunia tahun 1979, dimana dia tewas pada pusingan akhir kepada pemain legenda dari New Zealand, Heather McKay 6-9, 9-3, 9-1, 9-4. Cogswell juga ialah naib juara Terbuka British sebanyak tiga kali apabila tumpas kepada McKay pada tahun 1974, kepada Barbara Wall pada tahun 1979, dan kepada Vicki Cardwell pada tahun 1980.
Athena Chu

**Athena Chu** (Tulisan Cina Tradisional: 朱茵) (lahir 25 Oktober 1971) ialah seorang pelakon dan penyanyi Hong Kong.

## Biografi
Athena memasuki Akademi Seni Persembahan Hong Kong sekitar tahun 1990 dan menamatkan pengajian pada tahun 1992. Pada masa itu, Chu mendapat wang tuisyen dengan bekerja sebagai hos rancangan kanak-kanak di TVB. Tidak lama selepas menamatkan pengajian, dia muncul dalam filem pertamanya iaitu *[[Fight Back to School|Fight Back to School 2]]* dan berjaya dicalonkan sebagai Artis Baru Terbaik Anugerah Filem Hong Kong. Semasa di set filem inilah dia bertemu dan mula menjalinkan hubungan dengan Stephen Chow, tetapi hubungan mereka bermasalah dan akhirnya putus empat tahun kemudian. Pada tahun 1995, Chu muncul sebagai pelakon wanita utama disamping Chow dalam filem A Chinese Odyssey Bahagian 2: Cinderella.
Athena Chu sekarang sedang menjalinkan hubungan dengan bekas pemain gitar kumpulan Beyond, Paul Wong

## Filem-filem lakonan
* *[[The Knot]]* (2006)
* *Love is a Many Stupid Thing* (2004)
* *Sex and the Beauties* (2004) 
* *Shiver* (2003) 
* *[[Chinese Odyssey 2002]]* (2002) 
* *Time 4 Hope* (2002) 
* *Stowaway* (2001) 
* *Never Say Goodbye* (2001) 
* *Love Correction* (2000) 
* *Conman in Tokyo* (2000) 
* *The Boss Up There* (1999) 
* *The H.K. Triad* (1999) 
* *Horoscope 1: The Voice from Hell* (1999) 
* *Raped by an Angel 4: The Raper's Union* (1999) 
* *The Conman* (1998) 
* *Take Five* (1998) 
* *Tricky King* (1998) 
* *Step into the Dark* (1998) 
* *The Love and Sex of the Eastern Hollywood* (1998) 
* *Raped by an Angel 2: The Uniform Fan* (1998) 
* *Ah Fai the Dumb* (1997) 
* *The Feeling of Love* (1996) 
* *Hero of Swallow* (1996) 
* *Trouble Maker* (1995) 
* *Shaolin Kung Fu Kids* (1995) 
* *Remember M, Remember E* (1995) 
* *[[A Chinese Odyssey Bahagian 2]]* (1995) 
* *[[A Chinese Odyssey Bahagian 1]]* (1995) 
* *[[The Legend of the Condor Heroes]]* (1994)
* *Lantern* (1994) 
* *Easy Money* (1994) 
* *Vampire Family* (1993) 
* *Tom, Dick And Hairy* (1993) 
* *[[Project S]]* (1993) 
* *To Miss With Love* (1992) 
* *[[Fight Back To School 2]]* (1992)

## Rujukan


## Pautan luar
* Athena Chu di Direktori Gambar Wanita Asia
*
Pulau Bouvet

**Pulau Bouvet** (Bahasa Norway: *Bouvetøya*) ialah sebuah pulau sub-antartika tidak berpenghuni di Selatan Lautan Atlantik, barat daya Afrika Selatan. Ia adalah bekas koloni Norway.
Rhonda Thorne

**Rhonda Thorne** ialah seorang bekas pemain skuasy profesional dari Australia. Dia memenangi Skuasy Terbuka Dunia pada tahun 1981, apabila menumpaskan rakan senegara Vicki Cardwell dalam perlawanan peringkat akhir, 8-10, 9-4, 9-5, 7-9, 9-7. Thorne berjaya ke perlawanan akhir Terbuka Dunia sekali lagu pada tahun 1983, dimana dia tewas kepada Cardwell 9-1, 9-3, 9-4.
AppleScript

**AppleScript** merupakan bahasa pengaturcaraan skrip yang dihasilkan oleh Apple Inc., dan dibina bagi Mac OS. Secara umumnya, **AppleScript** adalah perkataan yang digunakan bagi merujuk antaramuka skrip Mac OS, yang dimaksudkan bagi beroperasi selari dengan antaramuka pengguna grafik – (‘’graphical user interface’’).

## Sejarah
Projek AppleScript merupakan sampingan kepada projek HyperCard. HyperCard mempunyai bahasa skrip berasaskan bahasa Inggeris yang dikenali sebagai HyperTalk, yang boleh digunakan bagi membenam logik dan kelakuan bagi timbunan HyperCard. Jurutera Apple menyedari bahawa bahasa skrip yang serupa boleh direka bagi digunakan dengan sebarang aturcara applikasi, dan projek AppleScript bermula.

## Buku
* MacScripter  &mdash; PenskripApple (*Applescripting*) dan sumber Cocoa
* Computer-Books.us  &mdash; Buku AppleScript di talian
*

## Pautan luar
### Rasmi
* AppleScript – Official page at Apple.com
** AppleScript Resources
* AppleScript  at Apple Developer Connection
* GUI Scripting Gives AppleScript scripts the ability to control otherwise non-scriptable applications. AppleScript scripts can select menu items, click buttons, enter text into text fields, and generally control the interfaces of most Mac OS X 10.x applications.

### Penskrip Mac (''MacScripter'')
**[http://www.macscripter.net/ MacScripter]** is "a repository of information for AppleScript tutorials, latest scripts, scripting articles, FAQ, and related links for the Macintosh," and operates the following sites:
* ScriptBuilders  – An archive of ready-to-run scripts, covering all scriptable Mac applications.
* Scripting Additions  for AppleScript – Compiled C/C++ code that enhance the functionality of AppleScript.
* The AppleScript Sourcebook  – An AppleScript FAQ: "It is designed to be useful both to scripters and to developers of scriptable applications and scripting additions."
* AppleScript.net Forums  – A discussion board for AppleScript, Automator and Xcode.
* Automator Actions  – An archive of ready-to-run Automator actions.
* AppleScript Central  – "An up-to-date and comprehensive listing of AppleScript, Applescript Studio and Automator related web sites and resources."
* MacFreelancer  – "The marketplace for businesses to post outsourced projects to a pool of quality Mac developers in a reverse auction style environment."

### Sumber lain
* 
* William Cook, Donn Denman, Warren Harris, Kurt Piersol, Jens Alfke &mdash; AppleScript designers
* Scripteur  – Scripting sur Macintosh: AppleScript et UserTalk
* MacCentral: AppleScript Primer  (archived from 1999-2001)
*"AppleScript" - (paper on the history and development of AppleScript; PDF)
Ahmad Izham Omar

Datuk **Ahmad Izham bin Omar** (lahir 15 Disember 1969) ialah seorang usahawan dan pemuzik Malaysia. Beliau sebelum ini memegang jawatan sebagai Ketua Pegawai Operasi Rangkaian Televisyen Media Prima dan Ketua Pegawai Eksekutif Primeworks Studios dan Alt Media. Kini, beliau memegang jawatan sebagai Ketua Penjelajah Komet Productions.

## Kerjaya
Sebelum ini, beliau pernah memegang jawatan Ketua Pegawai Eksekutif dan Pengarah Eksekutif Metropolitan TV Sdn Bhd (8TV), Ketua Radio Rangkaian Radio Media Prima dan Pengarah syarikat rakaman muzik Monkey Bone Records. Pada mulanya, beliau menjadi pengasas dan juga Pengarah Pengurusan syarikat rakaman Positive Tone sejak 1994 hingga penutupannya pada 2002, di samping juga menjadi Pengarah A&R EMI Malaysia pada tahun 2001–2003.

Ahmad Izham memegang ijazah Sarjana Muda Muzik, Penerbitan dan Kejuruteraan Muzik dari Kolej Muzik Berklee pada tahun 1991, dan Sarjana Pentadbiran Perniagaaan dari Universiti Suffolk pada tahun 1994. Sewaktu menerajui Positive Tone, beliau dapat menemui dan menyerlahkan bakat-bakat baru dalam industri muzik rakaman tanahair, seperti OAG, Poetic Ammo, Innuendo dan Too Phat. Beliau menyertai 8TV sebagai Ketua Pegawai Operasi sewaktu stesen ini dibuka pada awal tahun 2004, dan beliau menjadi penerbit di sebalik rancangan-rancangan hebat seperti *[[Malaysian Idol]]*, *[[One in a Million]]* dan *[[Project Superstar]]* yang berjaya mencungkil bakat-bakat nyanyian baru seperti Jaclyn Victor dan Faizal Tahir.

Beliau juga bertindak sebagai Pengarah Urusan Primeworks Studios selama 9 tahun sebelum meninggalkannya untuk menyertai Disney+ Asia Tenggara pada November 2020 sebagai Ketua Eksekutif Kandungan sehingga 2023.

## Kehidupan peribadi
Ahmad Izham merupakan anak kepada pasangan Omar Othman dan Jaybah Ibrahim. Beliau ialah adik kepada Pengarah Urusan AirAsia, Aireen Omar.

## Filemografi

### Filem
Semua filem berikut bertindak sebagai penerbit eksekutif kecuali dinyatakan.

### Siri televisyen dan drama
Semua siri bertindak sebagai penerbit eksekutif kecuali dinyatakan

## Rujukan


## Pautan luar
* 
* 
* 
*
Pulau Heard dan Kepulauan McDonald

**Pulau Heard dan Kepulauan McDonald** (dikenali sebagai HIMI ) ialah sebuah pulau tidak berpenghuni yang terletak di Lautan Selatan, lebih kurang dua pertiga perjalanan dari Madagascar ke Antartika. Pulau ini menjadi wilayah Australia sejak tahun 1947, dan mengandungi dua gunung berapi aktif.

## Rujukan
* 

## Pautan luar
* Laman web rasmi Pulau Heard dan Kepulauan McDonald
* Imej satelit MODIS
* Laman web Kerajaan Australia
Jahangir Khan

**Jahangir Khan** (lahir 10 Disember 1963, kadangkala dieja sebagai "**Jehangir Khan**") ialah bekas pemain No. 1 dunia dalam sukan skuasy dari Pakistan, yang dianggap oleh banyak pihak sebagai antara pemain terbaik dalam sukan skuasy. Sepanjang kariernya, dia memenangi Terbuka Dunia sebanyak enam kali dan Terbuka British sebanyak sepuluh kali. Di antara tahun 1981 dan 1986, dia tidak pernah dikalahkan dalam mana-mana kejohanan selama lima tahun. Pada waktu itu dia memenangi 555 perlawanan secara berturut-turut.

### Kemunculan pusingan akhir Terbuka Dunia

### Kemunculan pusingan akhir Terbuka British

## Pautan luar
* Laman Jahangir Khan di squashpics.com 
* Anugerah Skuasy Dunia
Jersey

**Bailiwick Jersey** merupakan kolonial Britian *Crown Dependency* yang terletak di perairan Normandie, Perancis. Termasuk kepulauan Jersey *bailiwick* ini termasuk dua kepulauan kecil yang *Minquiers* dan *Écréhous*, serta *Pierres de Lecq* dan termasuklah kawasan batu dan terumbu. 

## Rujukan
Qamar Zaman

**Qamar Zaman** (lahir 1952, di Quetta, Pakistan) ialah bekas pemain skuasy profesional dari Pakistan. Dia ialah salah seorang pemain terkemuka sukan ini pada tahun 70-an dan 80-an. Kejayaan terbesarnya ialah apabila memenangi Terbuka British pada tahun 1975.

Qamar memenangi Kejohanan Skuasy Remaja Pakistan pada tahun 1968. Sewaktu kunjungan pertamanya ke United Kingdom pada tahun 1973, dia berjaya mencecah ke peringkat separuh akhir Kejohanan Amatur British. Pada tahun 1974, dia berjaya mara ke peringkat separuh akhir Terbuka British dan berjaya memenangi Kejohanan Amatur Australia.

Semasa Terbuka British tahun 1975, Qamar menewaskan juara bertahan Geoff Hunt dari Australia pada peringkat suku akhir, dan berjaya memenangi kejohanan ini selepas menewaskan rakan senegara Gogi Alauddin pada perlawanan akhir dengan keputusan 9-7, 9-6, 9-1.

## Pautan luar

* Laman di squashpics.com
Fauziah Nawi

Yang Hormat Datuk Hajah **Fauziah Nawi** (lahir 26 Jun 1953) merupakan seorang juruhebah radio, pelakon, penyanyi, pengarah dan penari Malaysia. Beliau juga berkhidmat sebagai tenaga pengajar ***Akademi Fantasia Musim keempat*** (2006) dan ***keenam*** (2008). Pada Mei 2019, *[[Harian Metro]]* menyenaraikan beliau sebagai salah seorang daripada 10 pelakon senior Malaysia paling laris sepanjang zaman.

## Kerjaya
Sebagai juruhebah, Fauziah pernah mengendalikan program radio seperti Radio 4 - Selamat Pagi Malaysia, Morning Show, Your Host, "Non Stop Music and Before We Say Goodnite", Radio 3 Ibu Kota - Fascinating Malaysia, dan Radio 1 - Manis-Manis Garam. 

Fauziah pernah mengarah teater Dari Bintang Ke Bintang 1 & 2, Opera Ayu Cendana & Muzikal Tok Rimau 1, Salina, Angin Kering, Malam Gelap Bukit Damansara, Korporat, Si Bereng Bereng, Jiwa, Pulang dan Tali. Di samping itu, Fauziah pernah menjadi pengarah drama bersiri Baju Kak Long, Sahabat, Azlina, Sebening Kasih & Pantai Berbisik.

## Kehidupan peribadi
Beliau berkahwin dengan Mohd Hanif Gedek pada 1975 hingga 1996 dan dikurniakan dua anak. Anak sulung beliau, Mohd Firdaus (Pitt Hanif) ialah seorang penulis skrip dan pengarah.

## Pendidikan
Beliau merupakan graduan Sarjana (*Master*) dan berjaya menamatkan pengajian pascasiswazahnya dalam jurusan Ijazah Sarjana Profesional dalam Industri Seni (Lakonan) daripada Universiti Terbuka Malaysia (OUM) pada 23 September 2018.

Beliau kini khabarnya sedang dalam perancangan untuk melanjutkan pelajaran di peringkat kedoktoran falsafah atau PhD.

## Diskografi
* Hitam Manis Berseri (1974) 
* Kasihku Kasihmu (1975)

## Filemografi
### Filem

### Drama

### Telefilem

### Televisyen

## Penghargaan dan darjah kebesaran
### Kehormatan Malaysia
*   :
**  *[[Panglima Jasa Negara]]* (P.J.N) - **Datuk** 
**  *[[Pingat Pangkuan Negara]]* (P.P.N)
*    :
**  *[[Darjah kebesaran negeri Pahang|Setia Mahkota Pahang]]* (S.M.P)
*     :
**  *[[Pingat Pekerti Terpilih]]* (P.P.T)

## Anugerah dan pencalonan
* Pernah memenangi Anugerah Pelakon Pembantu Terbaik untuk filem Sayang Salmah dan drama Mendung Tidak Berarak Lagi 
* Pernah digelar Most Versatile Broadcaster RTM

## Rujukan

## Pautan luar
*
M. Daud Kilau

Allahyarham Dato' **Mohd Daud bin Kilau** atau lebih dikenali sebagai **Dato**' **M. Daud Kilau** (10 Julai 1938 – 18 Disember 2023) merupakan seorang penyanyi lelaki Malaysia. Beliau merupakan anak bongsu daripada 10 orang adik-beradik.

## Kerjaya dan kematian
Beliau mulai mencebur bidang seni selepas menjuarai Bintang Radio di Singapura pada 1968 menerusi lagu Musalmah Manis dan Joget Hitam Manis. Bermula dari titik itu, beliau terus mendapat peluang menjadi artis rakaman hingga menghasilkan banyak EP dan LP yang memuatkan lagu bergenre langgam, asli dan dangdut. Kemudian pada 1985, beliau menjuarai pula pertandingan Pesta Dendang Rakyat kategori Nyanyian Asli.

Bagi menghargai jasanya dalam dunia seni, bekas artis rakaman IMI itu dikurniakan Darjah Dato' Paduka Mahkota Perak (DPMP) oleh Sultan Perak pada 1991 yang membawa gelaran *Dato*'. Beliau disahkan meninggal dunia Pada 18 Disember 2023 di Hospital Teluk Intan Perak akibat Jangkitan Kuman dalam Darah. 

## Diskografi

### Album
* Anak Yang Pertama (1972)
* Ratapan Si Anak Tiri (1974)
* Kau Pergi Tanpa Pesan (1974)
* Bujang Bertemu Janda - bersama S.A Ayesha (1975)
* Hutang Minta Hutang (1977)
* Sireh Pinang (1978)
* Lagu Lagu Melayu Asli (1978)
* Cubit Cubit Sayang (1978)
* Minah Utara (1979)
* Cek Mek Molek (1979)
* Seleksi Emas Dangdut A. Ramlie - M Daud Kilau
* Koleksi Kenangan Abadi P. Ramlee (1980)
* Anak Derhaka (1980)
* Apa Akan Terjadi (1981)
* Sirih Pinang Ku Beri (1982)
* M. Daud Kilau '84 (1984)
* Disko Dangdut (1984)
* Jawapannya Begitu (1985)
* Rock N Roll Aliff Ba Ta (1987)
* Biar Papa Asal Bergaya (1991)
* Dato' M Daud Kilau (1991)
* Zapin Panglima (1993)
* Firasat (1994)
* Koleksi Klasik (1997)
* Gila Judi (1997) terbitan semula era 90an
* Pening - duet dengan Ezlynn (2003)
* Anak Seni (2001)
* Senandung Melayu - duet bersama Syura (2002)

## Kematian
Beliau disahkan meninggal dunia Pada 18 Disember 2023 di Hospital Teluk Intan Perak akibat Jangkitan Kuman dalam Darah. 

## Darjah kebesaran
*   :
**  Darjah Dato' Paduka Mahkota Perak (DPMP) - **Dato**' (1991)

## Pencapaian
* Johan Bintang Radio 1968
* Penyanyi Lelaki Popular Papita 1979
* Johan Pesta Dendang Rakyat 1985 (Nyanyian Asli)

## Filemogafi
### Filem

### Drama

## Rujukan

## Pautan luar
*
Menteri Pendidikan Malaysia

**Menteri Pendidikan** yang terkini ialah Puan Fadhlina Sidek sejak 3 Disember 2022.

## Senarai Menteri Pendidikan Malaysia

 

 Mahathir Mohamad memangku jawatan Menteri Pendidikan Malaysia selepas beliau meletakkan jawatan

## Senarai Menteri Pendidikan Tinggi

Orang-orang berikut telah dilantik sebagai Menteri Pengajian Tinggi, atau mana-mana gelaran terdahulu:

**Parti Politik:**

 

## Lihat juga
* Kementerian Pendidikan Malaysia
* Kementerian Pengajian Tinggi Malaysia
Hapuslah Air Matamu

**Hapuslah Air Matamu** merupakan sebuah filem arahan M. Amin. Ia diterbitkan pada tahun 1976 dan dibarisi oleh pelakon-pelakon seperti Sharifah Aini dan Latif Ibrahim.

## Sinopsis
Filem ini mengisahkan seorang penyanyi yang berasal dari kampung, Aini (Sharifah Aini) lupa daratan setelah terkenal sebagai artis rakaman. Aini seorang gadis kampung yang bersopan santun serta berbudi tinggi. Atas galakan Adi (Latif Ibrahim), kekasihnya yang sedang menuntut di universiti dia berjaya menjadi seorang penyanyi yang diminati ramai. Pengurus syarikat piring hitamnya memberi peluang dia berpadu suara dengan penyanyi terkenal Indonesia, Broery (Broery Marantika), yang menyebabkan namanya semakin terkenal dan menjadi rebutan syarikat piring hitam.  Kelab-kelab malam telah menawarkannya bayaran yang tinggi. Semasa Aini dengan Broery menyertai pertunjukan-pertunjukan pentas di seluruh Malaysia, dia berubah menjadi angkuh dan sombong. Dia melupai janji-janjinya yang lalu, terutama kepada ibu dan kekasihnya. Lebih menyedihkan apabila ibunya pergi ke kelab untuk menemuinya, dia memarahi serta menghina ibunya, menyebabkan ibunya merajuk lalu jatuh sakit.

## Pelakon
* Sharifah Aini sebagai Aini
* Latif Ibrahim sebagai Adi
* Broery Marantika sebagai Broery
* Noormadiah sebagai ibu Aini
* Aziz Jaafar 
* Christine Hakim sebagai Christine
* A. K. Jailani
* Ahmad Nawab sebagai Ahmad Norman
* Junainah M. Amin sebagai penyanyi kelab malam

## Album runut bunyi

# Hapuslah Airmatamu
# Seiring dan Sejalan
# Sabar Menanti

## Pautan luar
*
Umi Kalthum

Datin **Hajjah Patimah Bte Bahaudin** atau lebih dikenali sebagai Datin Hajjah **Umi Kalthum** (18 Oktober 1931 – 24 Julai 2013) merupakan seniwati filem Melayu klasik. Datin Umi Kalthum merupakan anak kelahiran Seremban, Negeri Sembilan yang berbangsa Melayu berketurunan Minangkabau sebelah bapa serta Mandailing sebelah ibu.

## Kerjaya
Pembabitannya dalam bidang perlakonan bermula ketika beliau melawat Singapura dengan seorang teman bernama Siti pada 1951. Ketika di sana, beliau telah ditawarkan peranan oleh pengusaha filem veteran, Ho Ah Loke. Sehubung dengan itu Umi Kalthum muncul dalam filem awalnya seperti *Dahlia*, *Buluh Perindu* dan *Kampung Nelayan*.

Sewaktu berada di Singapura, Umi dan ibunya diberi layanan baik oleh keluarga Ah Loke malah pernah tinggal di rumah mereka selama setahun. Kebetulan, Ah Loke berkawan rapat dengan suaminya, Allahyarham Datuk S Roomai Noor. Atas dasar persefahaman jugalah kedua-dua mereka menubuhkan Cathay-Keris Film Productions yang akhirnya berkembang menjadi Cathay-Keris.

Umi Kalthum pernah dipilih majalah antarabangsa terkemuka, Life sebagai **Wanita Melayu Paling Jelita** di seluruh Singapura dan Malaya. Umi Kalthum juga merupakan ibu kepada pelakon Noor Kumalasari dan ibu tiri kepada Anita Sarawak.

## Meninggal dunia
Beliau (81 tahun) meninggal dunia dalam keadaan tidur di rumah anak sulungnya, Noraini Jaafar di Taman Melawati, Hulu Klang, kira-kira jam 4 pagi pada 24 Julai 2013 bersamaan 15 Ramadhan 1434 H.

## Filemografi

### Filem

### Drama

### Telefilem

## Rujukan

## Pautan luar
*
Jimmy Shanley

**Azmy Shanley Norjahan Salleh** atau lebih dikenali sebagai **Jimmy Shanley** merupakan berdarah kacukan Melayu-Australia. Dilahirkan pada 13 Julai 1980 di Ipoh, Perak. Beliau mula dikenali setelah mengacarakan program *Trek Selebriti* dan *[[Akademi Fantasia]]* musim kelapan pada tahun 2010 bersama Sarimah Ibrahim. 

## Biografi
Beliau mendapat pendidikan Chartered Institute of Transport United Kingdom (Business Administration), merupakan penyanyi, pengacara dan akauntan.

Pernah menganggotai kumpulan Trez sebelum dipanggil untuk ujibakat pengacara, tiga hari sebelum menduduki peperiksaan. Diberi tanggungjawab mengendalikan rancangan Trek Selebiriti sehingga 53 episod, dan juga bertugas sebagai akauntan.

## Perkahwinan dan rentetannya
Jimmy dan Nursuhaila Eliany Datuk Suhaimy telah mendirikan rumah tangga pada 1 Oktober 2010 di kediaman keluarga perempuan di Sunway Rahman Putera, Sungai Buloh. Mas kahwin sebanyak RM31,186 yang diambil bersempena tarikh lahir Nursuhaila pada 31 Januari 1986 . Kedua-dua mereka mula tinggal berasingan sejak 21 Oktober 2010, iaitu 20 hari selepas bernikah. Selepas berkahwin, mereka menetap sekejap di Putra Heights, Subang Jaya. Selepas berkahwin mereka berbulan madu di Koh Samui, Thailand. Hasil perkahwinan itum mereka mendapat anak perempuan bernama Zahrah Shanley.

Jimmy memfailkan perintah kembali taat terhadap isterinya pada 3 Januari 2011 diikuti permohonan nusyuz pada 27 Januari 2011 di Mahkamah Rendah Syariah Shah Alam . Prosiding di hadapan Hakim Syarie, Saharudin Selamat. 
 Jimmy Shanley menafikan cuba menyindir ibu mertuanya, usahawan Datin Muniroh Kassim dalam episod terbaru drama bersiri Tanah Kubur yang ditayangkan di Astro Oasis. Watak gigolo dan 'Datin Iroh' itu mengikut skrip yang dihasilkan syarikat produksi Opera Klasik Sdn Bhd, Rashid Sibir.

Pada Oktober 2012, akhirnya mereka berdua bercerai secara khuluk (tebus talak) sebanyak RM1 di Mahkamah Rendah Syariah Subang. Mereka berdua setuju bercerai talak satu bain sughro (talak yang tidak boleh rujuk kembali kepada perkahwinan asal melainkan dengan pernikahan yang baharu walaupun isterinya dalam idah) di hadapan Hakim Syarie Abd Halim Abu Samah. Nursuhaila selaku plaintif bersetuju menggugurkan hak tuntutan nafkah edah, mutaah, tertunggak serta hutang. Tuntutan hadanah iaitu hak jagaan anak yang difailkan Jimmy di Mahkamah Tinggi Syariah Shah alam akan diteruskan untuk perbicaraan.Anak perempuan pasangan itu, Zahrah Rania Shanley yang kini berusia setahun berada di bawah jagaan ibunya, namun Jimmy diberikan hak untuk melawat bila-bila masa.

## Filemografi

### Televisyen
* *Trek Selebriti*
* *[[Akademi Fantasia]]*
* *Go Shop*
* *[[Wow Shop]]*
### Drama

## Radiografi

### Radio

## Rujukan

## Pautan luar
* Jimmy Shanley  Profil di murai
KD Rahmat

**KD Rahmat** (nombor pennant **F24**) yang mana asalnya dipesan sebagai **KD Hang Jebat** pada tahun 1966 adalah merupakan sebuah kapal frigat peluru berpandu yang pernah bertugas dengan Tentera Laut Diraja Malaysia. Ia merupakan salah satu aset utamanya ketika itu. Ketika ujian pentauliahan, kapal ini mengalami beberapa masalah yang hampir menggagalkan program tersebut. Setelah masalah-masalah ini dapat diatasi, keputusan telah dibuat untuk menamakan semula kapal ini kepada "Rahmat".

## Takdir
KD Rahmat telah diserahkan kepada kerajaan negeri Perak pada tahun 2010 dan kemudian ditukarkan menjadi Muzium KD Rahmat pada tahun 2011. Muzium ini terletak di jeti Marina Waterfront Lumut. Pada bulan September 2016, Muzium KD Rahmat telah ditutup kepada orang awam ekoran faktor keselamatan jeti yang menghubungkan daratan dengan kapal ini. Pada bulan Jun 2017, kapal ini mengalami kebocoran dan mula senget ke kiri. Pada 6 Jun 2017, selepas beberapa hari air dipamkan keluar daripada kapal, ia berjaya diapungkan dan ditegakkan kembali. Pada 20 Februari 2018 , kapal ini sekali lagi mengalami kebocoran dan senget ke kanan. Kali ini, kapal ini gagal diselamatkan dan dilupuskan sebagai skrap.

## Lihat juga

* Angkatan Tentera Malaysia
* Tentera Laut Diraja Malaysia
* Pasukan Khas Laut (PASKAL)

## Rujukan

## Pautan luar
* Tentera Laut Diraja Malaysia (laman rasmi)
KD Mahawangsa

**KD Mahawangsa** merupakan kapal Tentera Laut Diraja Malaysia yang berperanan sebagai kapal sokongan pelbagai peranan seberat 4,300 tan dan sepanjang 103 meter yang berpengkalan di TLDM Lumut di Perak, Malaysia. Ia dinamakan sempena Hikayat Merong Mahawangsa, lagenda pengasas kerajaan Kedah Tua.

Kapal ini mempunyai rekabentuk yang hampir sama dengan satu lagi kapal bantuan TLDM iaitu KD Sri Indera Sakti yang dibina di Jerman. Satu-satunya perbezaan antara kedua kapal ini ialah ketiadaan serombong asap pada Mahawangsa. Perbezaan ini memudahkan kedua kapal ini dikenali dari jauh. 

Kapal ini telah terlibat dalam pelbagai tugas dan misi kemanusiaan. Antaranya bantuan kemanusiaan bagi pelarian Afghanistan pada tahun 2001 dan membantu mangsa Tsunami 2004 serta menghantar kenderaan berperisai infantri dari Briged Infantri ke-4 (Mekanis) sebagai sebahagian dari pasukan pengaman bagi Operasi Astute ketika krisis Timor Leste 2006.

Dalam peranannya sebagai kapal pemerintah, KD Mahawangsa telah terbabit dalam beberapa latihan sama ada melibatkan tentera laut negara asing, seperti latihan bersama Tentera Laut Diraja Thai yang dikenali sebagai THALAY LAUT, latihan Bersama di bawah kerjasama lima negara Five Power Defence Arrangement dan siri latihan Cooperation Afloat Readiness And Training (CARAT) bersama dengan Tentera Laut Amerika Syarikat. 

Selain itu, KD Mahawangsa melalui Pelayaran Misi Ulang Bekal Malaysia Battalion (MALBATT) 850 ke Lubnan pada akhir tahun 2022 dan awal tahun 2023 turut berjaya membuktikan komitmen dan tahap kesiapsiagaan Tentera Laut Diraja Malaysia (TLDM) melengkapkan misi yang telah diamanahkan.

Penugasan yang julung kalinya dilaksanakan oleh TLDM itu amat bertepatan dengan teras ketiga Panglima Tentera Laut ketika itu, Laksamana Tan Sri Abdul Rahman Ayob iaitu meningkatkan integrasi dan sokongan kepada aspek kebersamaan atau jointness. 

KD Mahawangsa turut melaksanakan misi memperkasakan diplomasi pertahanan negara sepanjang pelayaran. Misi pertama berjaya dicapai apabila kapal tiba di Beirut, Lubnan pada 2 Januari 2023 setelah belayar selama 34 hari di lautan. 

Misi kedua berjaya dilaksanakan dengan menyertai International Fleet Review (IFR) di Cox’s Bazar, Bangladesh pada 6 hingga 9 Disember 2022 yang menghimpunkan 28 buah angkatan laut sahabat dari seluruh dunia. Kapal turut berpeluang memperkasakan diplomasi pertahanan dengan Tentera Laut India (TLI) semasa pelayaran pulang melalui lawatan operasi di Kochi, India mulai 28 sehingga 31 Januari 2023 serta melaksanakan Passing Exercise (PASSEX) bersama INS SAVITRI pada 5 Februari 2023. 

Malah, KD Mahawangsa sekali lagi mencipta sejarah apabila berjaya melaksanakan pelayaran perpindahan aset Tentera Darat Malaysia melibatkan sebuah Armoured Heavy Recovery Vehicle (AHRV) dan 25 buah Kenderaan Perisai (KP) Gempita pada bulan September dan Oktober 2023 dari Pangkalan TLDM Lumut ke Pelabuhan Awam Pending, Kuching Sarawak.

## Rujukan

## Pautan luar
* KD Mahawangsa di laman web Tentera Laut Diraja Malaysia
Alef

**Alef** ialah sebuah bahasa pengaturcaraan yang direka oleh Phil Winterbottom dari Bell Labs sebagai sebahagian dari sistem pengendalian Plan 9.

Ketika persembahan slid [Februari] [2000, Rob Pike menyatakan: "…sungguhpun Alef merupakan bahasa yang kaya, ia terbukti sukar untuk mengekalkan variasi bahasa merentasi pelbagai seni bina, dengan itu kita ambil apa yang kita belajar darinya dan bina perpustakaan benang (‘’thread library’’) bagi C."

## Contoh

Contoh ini diambil dari http://www.cs.bell-labs.com/who/rsc/thread/alef.pdf . Bahagian ini menggambarkan penggunaan jenis data Tuple.

`
 (int, byte*, byte) 
 func() 
 { 
  return (10, "hello", ’c’); 
 }
 void 
 main() 
 {
   int a; 
   byte* str; 
   byte c; 
   (a, str, c) = func(); 
 }
`

## Lihat juga
* Limbo – Bahasa bagi Inferno, penganti langsung bagi Alef.
* Plan 9 dari Bell Labs - The original environment where Alef was developed.

## Trivia
* Alef is purported to be Dennis Ritchie's favorite programming language.

## Rujukan
* 
* 
* 
* TLC Hackers' Hall of Fame
AmigaE

**AmigaE**, atau sering kali dimudahkan kepada **E**, adalah bahasa pengaturcaraan dicipta oleh Wouter van Oortmerssen bagi Amiga. Semenjak itu dia telah berpindah kepada bahasa pengaturcaraan SHEEP bagi pelantar AmigaDE yang baru dan bahasa CryScript (juga dikenali sebagai DOG) yang digunakan semasa pembangunan permainan komputer yang popular Far Cry. Sungguhpun pembangunan berakhir pada tahun 1997, AmigaE masih mempunyai ramai pengikut disebabkan ia mudah difahami, berkuasa dan pantas.

AmigaE is adalah gabungan banyak ciri-ciri dari pelbagai bahasa, tetapi menurut bahasa pengaturcaraan C asal paling hampir dari segi konsep asas. Kelebihan utama AmigaE adalah compiler pantas (membenarkan ia digunakan menggantikan bahasa skrip), kod sumber mudah dibaca, jenis sistem lentur, sistem module dan ciri-ciri maju seperti menangani pengecualian (‘’ exception handling’’) dan Bahasa pengaturcaraan berorientasi objek.

 program hello dunia menggunakan AmigaE seperti berikut: 

   PROC main()
      WriteF('Hello, World!')
   ENDPROC

AmigaE telah digunakan bagi menghasilkan Photogenics, aturcara grafik Amiga yang popular.

## Pautan luar
* A Beginner's Guide to Amiga E 
* Free PowerPC CPU implementation 
* Amiga E Compiler home page
* Amiga E mailing list
Kampung Jong, Grik

**Kampung Jong** merupakan sebuah kampung yang terletak di daerah Gerik, di Perak, kira-kira 12km dari bandar Gerik. Kampung itu mendapat nama dari cerita orang-orang tua kampung yang bercerita mengatakan sebuah jong (kapal layar) telah pecah di sebuah sungai di kampung itu yang bernama sungai Rui. maka dari situlah nama kampung Jong diperolehi.
Kolej Teknologi & Profesional Indera Kayangan

**Kolej Teknologi & Profesional Indera Kayangan**, Perlis (KTP) merupakan sebuah institusi pengajian yang berdaftar dengan Kementerian Pengajian Tinggi, Malaysia (Ref: R 5K001/2004) dan dikawalselia oleh Lembaga Akreditasi Negara (LAN) dan Kementerian Sumber Manusia, Malaysia (Ref: L 00357) melalui Majlis Latihan Vokasional Kebangsaan (MLVK).
 
 KTP ditubuhkan di bawah Akta IPTS 1996 dan memulakan operasi pada 1998 di Kangar, Perlis. KTP juga telah diiktiraf dalam MS ISO 9001: 2000 (Ref: AR 3786), dan United Kingdom Accreditation Services (UKAS) (Ref: 074).

## Alamat
Kolej Teknologi and Profesional Indera Kayangan 
PS 40, KM 5, Jalan Kangar - Padang Besar,
01000 Kangar, Perlis
Malaysia

Tel : 049779177 Fax : 049771200
Email : ktp@ktp.edu.my

## Pautan luar
* http://www.ktp.edu.my/html/
Hannah Tan

**Hannah Sarah Tan** (lahir di Pulau Pinang, Malaysia pada 25 Oktober 1981) ialah seorang pengacara televisyen dan bekas ratu cantik dari Malaysia. Kini beliau menceburi bidang muzik di bawah gelaran **hannah t**.

## Biografi
Hannah Tan yang berketurunan kacukan Cina (sebelah bapa) dan Kelabit (sebelah ibu) menempa nama setelah mendapat tempat ketiga dalam Miss Global Petite International World Finals 2002/2003 di Montreal, Kanada.

Setelah itu, beliau memasuki persada televisyen Malaysia dan muncul dalam berpuluh-puluh iklan (cetak dan TV) serta juga ditampilkan dalam banyak rencana akhbar dan majalah. Belaiu juga memainkan peranan pengacara bagi rancangan seperti *Ringgit Sense*, *Motorsports@Petronas* dan *[[What Women Want]]*.

Belaiu mengeluarkan album berbahasa Inggeris berjudul "Crossing Bridges" yang diikuti dengan single khusus perayaan Krismas berjudul "Timeless Christmas". Single pertamanya ialah "In Between" yang memenangi kategori Pop Terbaik di Anugerah MET 10 2006.

Belaiu pernah muncul dalam majalah-majalah *[[Cleo]]*, *[[Her World]]*, *[[KLUE]]*, *[[Cinema Online]]*, *[[HOT]]*, *[[FHM]]*, *[[Eve Adam*]]*, *[[Traffic]]*, dan *[[Stuff]]*.

Pada tahun 2007, saluran anime Animax melantik Hannah sebagai duta produk mereka, sekaligus menjadikan beliau duta "live-action" pertama bagi rangkaian animasi ini.

Pada Januari 2008, Tan berlakon dalam telefilem *Bezanya Cinta*.

Hannah menerima tawaran Afdlin Shauki untuk membintangi filem *[[My Spy]]* di mana beliau memegang watak sebagai ejen perisik Interpol.

## Kehidupan peribadi
Beliau berkahwin dengan Bryan Lee pada 2014.

## Catatan

## Rujukan

## Pautan luar
* 
* www.hannahtclub.com 
* A review of ''Crossing Bridges''
Le Villi

***Le Villi*** (*The Willis* atau "Pari-pari") ialah opera dua  babak (asalnya satu babak) hasil karya penggubah Giacomo Puccini ditulis untuk libreto Itali oleh Ferdinando Fontana, berdasarkan cerita *Les Willis* yang ditulis oleh Alphonse Karr. Persembahan asal opera ini pertamakali dipersembahkan di Teatro Dal Verme, Milan  pada  Mei 31, 1884.  Semakan opera ini yang ditambah kepada dua babak dipersembahkan buat pertamakali nya di Teatro Regio, Turin pada Disember 26, 1884.

## Latar belakang
*Le Villi* ialah kerja pementasan Puccini yang pertama. Asalnya, ia ditulis untuk pertandingan opera satu babak tetapi beliau tidak memenangi apa-apa hadiah ataupun kepujian. Namun begitu, opera tersebut menarik perhatian Giulio Ricordi, seorang ahli perniagaan yang kemudiannya menjadi rakan karib beliau. Giulio Ricordi membantu menyumbang dana untuk membolehkan Puccini mempersembahkan opera ini sekali lagi setelah membuat beberapa perubahan termasuk menambahkan satu lagi babak. Versi terakhir opera ini ialah pada tahun  1892.

Libreto opera ini berdasarkan cerita lagenda pari-pari Slavic (mitos rakyat Poland), yang juga digunakan untuk  balet “Giselle” (balet dari era romantis) dan opera gubahan penggubah Franz Lehár, yang berjudul *Die lustige Witwe*.

## Peranan

## Plot
:Tempat: Hutan gelap. 
:Masa: Zaman pertengahan.

## Sinopsis
### Babak 1
Keluarga dan tetamu menari untuk meraikan perkahwinan di antara Roberto dan Anna. Roberto harus meninggalkan majlis untuk mengambil barang-barang berharga termasuk harta pusaka beliau. Anna risau sekiranya beliau tidak dapat berjumpa dengan Roberto lagi. Roberto memujuk Anna dan berkata, beliau akan pulang ke pangkuan Anna. Ketika berjauhan, Roberto terpegun dengan keindahan di tempat beliau dan melupakan Anna. Anna mati dalam menunggu kepulangan Roberto. Menurut lagenda pari-pari , jikalau seorang wanita mati kerana hati yang kecewa, pari-pari akan memaksa orang yang membuat kekecewaan itu untuk menari sehingga mati.

### Babak 2
Ayah Anna, Guglielmo, menuduh Roberto bertanggung jawab di atas kematian Anna. Roh Anna menggoda Robert hingga ke tengah hutan lebat dan mengajak Robero menari sehingga Roberto mati kehausan di kaki Anna.

## Aria-aria terkenal
* "Se come voi piccina" -  Anna dalam Babak I 
* "Anima santa della figlia mia" - Guglielmo Wulf dalam Babak II 
* "Torna ai felici dì" - Roberto dalam Babak II

## Pautan luar
*[Sinopsis](http://www.naxos.com/mainsite/NewDesign/fintro.files/bintro.files/operas/Villi_Le(The_Willis).htm) dari laman Naxos.
*Libreto  ''Le Villi'' atau (lokasi pilihan)
La rondine

***La rondine*** ("The swallow" atau "burung layang-layang") ialah opera  tiga babak penggubah Giacomo Puccini ditulis untuk libreto Itali oleh Giuseppe Adami, berdasarkan libreto oleh Alfred Maria Willner dan Heinz Reichert

Persembahan pertama opera  ini dibuat di Théâtre de l’Opéra (dikenali juga sebagai "Théâtre du Casino") di Monte Carlo pada  27 Mac 1917.

## Latar belakang
Pada Oktober 1913, lembaga pengarah Carltheater dari Vienna meminta Puccini menggubah satu opereta. Setelah mengesahkan bahawa opera itu bercorak opera komik seperti opera “Der Rosenkavalier “ arahan Richard Strauss tetapi lebih bertenaga dan menarik, Puccini akhirnya bersetuju. Kerja penggubahan berjalan perlahan dan siap setelah dua tahun lamanya. Disebabkan perang Dunia I meletus di sebahagian negara-negara di Eropah, lembaga pengarah Carltheater dari Vienna melepaskan pegangan kontrak kepada syarikat lain, dan negara Monte Carlo yang tidak terbabit di dalam peperangan terpilih untuk opera pembukaan.

Jalan cerita *La rondine* agak sama dengan opera Giuseppe Verdi yang berjudul *[[La traviata]]*. Sesetengah pengkritik memanggil opera ini sebagai  opera "lelaki malang *[[La traviata]]*".

## Peranan

## Plot

:Tempat: Paris. 
:Masa: Pertengahan abad ke-19. 

## Aria-aria terkenal
* "Forse, come la rondine" - Prunier   dalam Babak I 
* "Ore dolci e divine" - Magda   dalam Babak I 
* "Chi il bel sogno di Doretta?" - Magda   dalam Babak I 
* "Figliuolo, tu mi dici" - Magda   dalam Babak II 
* "Dimmi che vuoi seguirmi" - Ruggero   dalam Babak III

## Pautan luar
*Teresa Stratas menyanyikan "Chi il bel sogno di Doretta" 
*Libreto
Qabil Khushry Qabil Igam

**Qabil Khushry Qabil Igam** ialah sebuah filem drama Malaysia 2007 yang mula ditayangkan pada 8 Februari 2007. Edaran Grand Brilliance. Tajuk filem ini merujuk kepada Kabhi Khushi Kabhie Gham... namun jalan cerita nya sahaja yan berbeza.

## Sinopsis
Sebuah kisah cinta yang berkisah tentang dua orang adik-beradik bernama Qabil Khushry dan Qabil Igam, anak kepada Ismail dan Tijah. Qabil Khushry amat sayang akan adiknya semenjak dari adiknya di dalam kandungan ibunya. Ketika dewasa, Rani jatuh hati kepada Khushry manakala adiknya, Karisma memuja Igam walaupun pada awalnya Karisma tidak dapat menerima kenalan Igam. Bagaimanapun, kerana satu kesilapan, mereka sekeluarga bagaikan tersepit, lalu satu keputusan terpaksa dibuat yang membabitkan satu pergorbanan yang besar.

## Pelakon
* Hans Isaac sebagai Qabil Khushry
* Rusdi Ramli sebagai Qabil Igam 
* Erra Fazira sebagai Karisma
* Ziana Zain sebagai Rani
* Rahim Razali sebagai Ismail
* Fauziah Nawi sebagai Tijah
* Hisham Ahmad Tajuddin sebagai Saat
* Maimon Mutalib sebagai Cik Som
* Izi Yahya sebagai Asrul (antagonist utama)
* Mak Jah sebagai Mak Long
* Zami Ismail sebagai Pak Long 
* Rosnah Mat Aris sebagai Mak Bidan 
* Catriona Ross sebagai Doktor 
* Mariaty Hussin sebagai Mak Andam
* Ramli Saleh sebagai Rahim
* Zack Taipan sebagai Perogol

## Pautan luar
*
Moral

**Prinsip moral** atau **moral** (dari bahasa Latin: **) membawa pengertian ajaran atau pegangan berkenaan dengan buruk baik sesuatu perbuatan (kelakuan, kewajipan, dll), sikap atau cara berkelakuan yang berasaskan atau yang diukur dari segi baik buruk sesuatu akhlak . Ia merujuk kepada konsep etika kemanusiaan yang digunakan dalam tiga konteks, iaitu:
# hati nurani individu;
# sistem-sistem prinsip dan pertimbangan &mdash; kekadang dipanggil nilai moral &mdash; yang dikongsi dalam sesuatu komuniti kebudayaan, keagamaan, kesekularan atau kefalsafahan; dan
# tatalaku atau prinsip moral tingkah laku.

Moral peribadi mentakrifkan dan membezakan niat, motivasi, atau tindakan yang betul dan yang salah, sebagaimana yang dibelajar, dilahirkan, atau dikembangkan di dalam setiap orang perseorangan.

## Etika

Etika (juga dikenali sebagai falsafah moral) ialah salah satu daripada cabang falsafah yang mengetengahkan persoalan moral.Perkataan "etika" biasa digunakan secara bersilih ganti dengan 'moral', dan kadangkala ia digunakan secara lebih sempit untuk mewakili maksud prinsip moral bagi individu, kumpulan atau tradisi tertentu." Terdapat juga jenis teori etika tertentu, terutamanya etika deontologi yang membezakan antara etika dan moral: "Walaupun moral manusia dan etika mereka berjumlah sama, terdapat penggunaan yang mengehadkan moral kepada sistem seperti Immanuel Kant, berdasarkan tanggapan seperti kewajipan, kewajipan, dan prinsip kelakuan, mengekalkan etika untuk pendekatan Aristotelian yang lebih kepada penaakulan praktikal, berdasarkan tanggapan kebaikan, dan secara amnya mengelakkan pemisahan pertimbangan 'moral' daripada pertimbangan praktikal yang lain." 

Untuk perbincangan tentang etika, moral dan kemanusiaan dari sudut peradaban cina, sila lihat Konfusius, Laozi dan *[[Daode Jing|daode]]*

## Rujukan


* Altruism: Myth or Reality?
Huitzilopochtli

**Huitzilopochtli**, juga dieja **Uitzilopochtli**, (IPA:  ("burung madu selatan", "Dia dari selatan", "Burung madu kiri (selatan)", atau "burung madu kidal" – *huitzil* adalah perkataan Nahuatl untuk burung madu), merupakan dewa peperangan dan matahari dipercayai masyarakat Aztek tidak sahaja sebagai penaung bandar raya Tenochtitlan malah dan juga "dewa kebangsaan" mereka.

## Penceritaan

### Penubuhan Tenochtitlan
Menurut kodeks Aubin, Huitzilopochtli mempunyai seorang adik iaitu Malinalxochitl yang mendirikan kota Malinalco dan memerintah leluhur orang-orang Aztek atau "Mexica", namun mereka tidak menyukai baginda. Huitzilopochtli yang mengambil tahu hal ini memengsankan adindanya sambil mengarahkan orang Mexica segera meninggalkan Malinalco, Malinalxochitl amat berang mengetahui hal ini selepas dia terbangun. Puteranya Copil menuntut bela ibundanya melawan Huitzilopochtli, namun Copil berjaya ditewaskan Huitzilopochtli dan jantungnya dirobek keluar dan dibaling ke dalam Tasik Texcoco.

Bertahun-tahun kemudian; orang-orang Aztek diperintahkan Huitzilopochtli mencari suatu tempat di mana adanya petanda seekor helang memakan ular bertenggek di atas kaktus nopal; Tasik Texcocolah yang menjadi tempat kota baharu ini iaitu Tenochtitlan.

## Rujukan
Science Channel

**Science Channel**, dahulu dikenali sebagai **Discovery Science** merupakan sebuah saluran televisyen berasaskan pengetahuan yang merupakan keluaran sampingan Discovery Channel. Dimiliki oleh Warner Bros. Discovery, saluran ini menyiarkan rancangan yang bercorak sains.

Selepas 14 tahun berada dalam platform Astro, saluran ini akan ditamatkan siaran mulai 1 Oktober 2021 bersama dengan Saluran Hello dan digantikan oleh BBC Earth, saluran TV milik Perbadanan Penyiaran British (BBC) bermula 15 September 2021.

## Rancangan-rancangan yang disiarkan
Antara rancangan-rancangan yang sering disiarkan di saluran ini ialah:
* *Greatest Discoveries*
* *Discover Magazine*
* *Extreme Machines*
* *[[How It's Made]]*
* *Junkyard Wars*
* *Megascience*
* *Mummy Autopsy*
* *Mega Machines*
* *Paleoworld*
* *The Ultimate Guide*
* *Understanding*
* *What's That About?*

## Galeri logo

Discovery science.jpg|Logo Discovery Science
Science_Channel.svg|Logo Science Channel
Science Channel logo.svg|Logo Science Channel
Science Channel 2016.png|Logo sejak 2016
Science logo.svg|Varian logo tanpa perkataan "Channel"


## Lihat juga
* Senarai Saluran Astro

## Rujukan

## Pautan luar
* Laman rasmi
*  Astro Discovery Science Ch 554 SD
Chris Dittmar

**Chris Dittmar** (lahir 16 Januari 1964 di Adelaide, Australia Selatan) ialah seorang pengulas sukan Australia yang juga merupakan bekas pemain skuasy No. 1 dunia.

Dittmar sering dianggap sebagai antara pemain terbaik pernah mucul. Dia menjadi naib juara di Skuasy Terbuka Dunia sebanyak lima kali iaitu pada tahun 1983, 1987, 1989, 1990 dan 1992 – dan merupakan naib juara Terbuka British sebanyak dua kali iaitu pada tahun 1985 dan 1993.

Sejak bersara daripada menjadi pemain skuasy, Dittmar bekerja sebagai pengulas sukan di Channel Seven dan sebagai pengulas AFL bagi Stesen Radio AM FIVEaa Adelaide.

## Pautan luar

* Artikel di squashtalk.com 
* Laman di squashpics.com